ZEMGALES PLĀNOŠANAS REĢIONA IEPIRKUMU KOMISIJA
(apstiprināta ar 03.03.2026. rīkojumu Nr.8-r)

PROTOKOLS Nr. 2026/3/3
par iepirkumu Nr.ZPR2026/3
[bookmark: _Hlk188972724] “Rokasgrāmatas izstrāde CO2 piesaistes veicināšanai pašvaldībās”

Jelgava, 2026.gada 12.jūnijā

Iepirkumu komisijas sēde atklāta plkst. 12.45 .

Sēdē piedalās: 
pastāvīgās Zemgales plānošanas reģiona (turpmāk arī - ZPR) iepirkumu komisijas (turpmāk arī –   Komisija) locekļi: Santa Ozola, Alda Ērmane, Normunds Naglis, Dace Vilmane.

Nevienam no Komisijas locekļiem nav piemērots Publisko iepirkumu likuma (turpmāk arī - PIL)  24.pantā norādītais administratīvais sods informācija tika iegūta Iepirkumu uzraudzības biroja (turpmāk IUB) Publikāciju vadības sistēmā (turpmāk - PVS) šīs sēdes laikā.
Ir nepieciešamais iepirkumu Komisijas locekļu kvorums Komisijas sēdes norisei un lēmumu pieņemšanai.

Komisijas sēdes vadītāja: Santa Ozola
Protokolists: Normunds Naglis

Sēdes darba kārtība: ieinteresētā piegādātāja Latvijas Universitātes jautājuma izskatīšana

Komisijas loceklis N.Naglis informē Komisijas locekļus, ka izsludinātājā iepirkumā Nr.ZPR2026/3 “Rokasgrāmatas izstrāde CO2 piesaistes veicināšanai pašvaldībās” (turpmāk arī – Iepirkums) no ieinteresētā piegādātāja Latvijas Universitātes Elektronisko iepirkumu sistēmā (EIS) 2026.gada 10.jūnijā saņemts sekojošs jautājums: 
" Nolikumā ir minēts, ka lauksaimniecības un mežsaimniecības ekspertam ir jābūt ar augstāko izglītību lauksaimniecībā, mežzinātnē vai agronomijā, kā arī ir jābūt zināšanām iepriekšējo 3 (trīs) gadu laikā par ilgtspējīgām augsnes apstrādes metodēm, precīzo lauksaimniecību un mežu apsaimniekošanu CO2 piesaistes kontekstā. Vai ir akceptējams variants, ka iepirkumā tiek piesaistīts eksperts ar maģistra grādu vides zinātnē un kurš ir izstrādājis doktora disertāciju par augsnes ekoloģiju? ".
Komisija izskata un apspriež Valentīnas Mengotes (daļēju prasību pretendentiem un tehniskās specifikācijas sagatavotājas) piedāvāto atbildes variantu  ieinteresētajam piegādātājam – Latvijas Universitātei (iesūtīts N.Nagļa darba e-pastā). 

Nolēmumi : 
Klātesošie Komisijas locekļi pēc īslaicīgas apspriedes vienbalsīgi ar “PAR” nolemj:

1) atbalstīt Valentīnas Mengotes piedāvāto atbildes variantu piegādātājam Latvijas Universitātei, bet ar nelielām korekcijām, t.i., piegādātājam tiek sniegta sekojoša atbilde:

“Zemgales plānošanas reģions (pasūtītājs) skaidro, ka prasības attiecībā uz lauksaimniecības un mežsaimniecības ekspertu mērķis ir nodrošināt speciālista kompetenci augsnes, lauksaimniecības un mežsaimniecības procesu izvērtēšanā CO₂ piesaistes kontekstā. Par atbilstošu tiks uzskatīts arī eksperts ar augstāko izglītību vides zinātnē, ja tā izglītība, pētnieciskā darbība un profesionālā pieredze apliecina zināšanas un kompetenci ilgtspējīgas augsnes apsaimniekošanas, lauksaimniecības vai mežsaimniecības jautājumos, kas saistīti ar oglekļa piesaisti. Līdz ar to pasūtītājs skaidro, ka pakalpojuma izpildei var tikt piesaistīts eksperts ar maģistra grādu vides zinātnē un kurš ir izstrādājis doktora disertāciju par augsnes ekoloģiju, ja no iesniegtās informācijas par šo ekspertu ir konstatējama atbilstība pārējām nolikumā noteiktajām kvalifikācijas prasībām un nepieciešamajai profesionālajai kompetencei ekspertam, t.sk., eksperta kompetencei CO₂ piesaistes kontekstā.”

2) atbildi piegādātājam un citām ieinteresētajām personām publicēt EIS;
    
3) publikāciju EIS ievieto N.Naglis.

Citu jautājumu darba kārtībā nav.

Sēde slēgta plkst. 13.00

Protokolēja:  Normunds Naglis (elektronisks paraksts)      

Iepirkuma komisijas locekļi:                                  
Santa Ozola (elektronisks paraksts)
Dace Vilmane (elektronisks paraksts)     
Alda Ērmane (elektronisks paraksts)    
Normunds Naglis (elektronisks paraksts)      

Dokuments parakstīts ar drošiem elektroniskiem parakstiem, kas satur laika zīmogus


